recursal/SuperWikiNEXT-32B huggingface dataset:
ממהרי **יצחק יָאסוּ** (אמהרית: **ይስሃቅ ያሱ**) (1997–1892) היה המנהיג הדתי של קהילת ביתא ישראל בתיגראי (מדינה בצפון אתיופיה). במהלך עליית ביתא ישראל התיישב בירושלים.

קורות חייו
----------

נולד לדֶמֶקֶץ' מֶבְרַהְט ולקֶס דֶבְתֶרַה אלקה יאסו גונצ'ל אדהנני ככל הנראה בשנת 1900 בעדי שווא, האימפריה האתיופית. בגיל 17 נישא לוֶויִנִי יָאסוּ ולזוג נולדו 9 ילדים, מתוכם שלושה נפטרו בימי חייו של יָאסוּ. מאביו, שהיה כהן דת קיבל את חינוכו הדתי בדבר תורה ומצוות. יָאסוּ נודע בכך שנהג לרכוב על סוסו ליישובים מרוחקים בשביל ללמד יהודים מקומיים תורה. הוא שימש בתפקיד בורר במהלך סכסוכים בין משפחות ושכנים. בגיל 27 קיבל תואר של מנהיג דת וכהן מהנזירים היהודים ששכנו בהרי סֵמֵן בטקס מרשים ורב משתתפים. בהמשך, אף בנו אדהנני הוסמך אצל הנזירים בהרי סמין אך הוא נפטר בטרם עת.

  

לאחר הפיכתו של אבא יצחק לכהן הוא המשיך במנהגו ללמד מקומיים וקרא לעליית ביתא ישראל אל עבר ארץ ישראל וירושלים.

במהלך שלטונו של היילה סלאסי, קיסר אתיופיה, הגיעו שליחים המייצגים את הכנסייה האורתודוקסית האתיופית בכוונה להביא להתנצרות בקרב היהודים המקומיים. יָאסוּ שוחח איתם והשיג הסכמה עם הכנסייה כי יהודי תיגראי לא ידרשו להמיר את דתם. במהלך שנות ה-30 של המאה ה-20 המלחמה האיטלקית-אתיופית השנייה הביאה לסיפוח אתיופיה לתוך מזרח אפריקה האיטלקית. השלטונות האיטלקיים נענו לדרישותיו של יָאסוּ להמיר את יום השוק מיום שבת ליום חול ולשפץ בית כנסת אזורי. בשנת 1935 פטריארך הכנסייה האתיופית, בוצעו אבונה יוהנס, העניק ליָאסוּ את התואר "מלאך השלום" (የሰላም መልአክ).

בין תפקידיו, יָאסוּ הסמיך מספר כוהני דת ברחבי מחוז תיגראי. לאחר יותר משישים שנה של פעילות באתיופיה, מלחמת האזרחים האתיופית הביאה את יָאסוּ, ביחד עם רוב קהילת יהודי אתיופיה, להגר למדינת ישראל במסגרת מבצע אחים. בשנת 1981 החל את דרכו לעבר ישראל אך נעצר על ידי הרשויות של הרפובליקה העממית הדמוקרטית של אתיופיה ושוחרר רק לאחר מספר חודשים. עם שחרורו המשיך בדרכו עם הקהילה ובעת הגיעו לסודאן הוצע לו לזרז את עלייתו, הצעה אליה סירב עקב מחויבות לקהילתו. לבסוף הגיע לארץ ישראל בשנת 1982. עם הגעתו הוא טען כי: "החלום בן אלפיים שנה התגשם, הבאתי את בני הקהילה לישראל וכך הגשמתי חלום של כל בני ישראל, כעת, אני מוכן למות ורק רוצה להיקבר בירושלים."

עם הגעתו שלח מברק לממשלת ישראל בו הודה לראש ממשלת ישראל, מנחם בגין, על פועלו למען העלייה. תחילה גר במרכז העלייה בעתלית ומאוחר יותר הוא עבר להתגורר בקריית גת עם בתו, אדנייש יצחק. דרשותיו קיבלו חשיבות רבה בקהילת עולי אתיופיה. הוא קרא לעולים לקבל את דרכם של רבני ישראל אך בו בזמן לשמור על המסורות שלהם. יָאסוּ הביא איתו מאתיופיה ספר תורה גדול והביאו לישראל. יָאסוּ נפטר בשנת 1997 (בגיל 105) והותיר במותו שישה ילדים ועשרות נכדים ונינים. לאחר פטירתו התפרסמו דברי תורתו ובשנת 2020 משפחתו פרסמה ספר אודות חייו: 'מסכת חייו פועלו ומנהיגותו של לִיק' כָּהַנַת מֶמְהְרֶאי קֶס יצחק יָאסוּ'.

לקריאה נוספת
------------

* מסכת חייו פועלו ומנהיגותו של לִיק' כָּהַנַת מֶמְהְרֶאי קֶס יצחק יָאסוּ

הערות שוליים
------------

1. ↑  יש טענה שנולד בשנת 1900.
2. ↑  ממהרי (מורי) קס יצחק יאסו, באתר בית התפוצות
3. ↑  חכם קס אבא יצחק יאסו, באתר החכם היומי
**גלנוויל אדם ג'יימס לה פונדרה** (נולד ב-2 בדצמבר 1986) הוא כדורגלן אנגלי בעל שורשים צרפתיים, המשחק כחלוץ בקבוצת היברניאן הסקוטית.

קריירה
------

לה פונדרה החל את הקריירה שלו במחלקת הנוער של סטוקפורט קאונטי. הוא ערך את הופעת הבכורה שלו בליגה השלישית האנגלית בעונת 2005/2006. בהמשך שיחק בליגה הרביעית עם רוצ'דייל ורות'רהאם יונייטד.

ב-2011 עבר לשחק בקבוצת רדינג מהצ'מפיונשיפ. הוא זכה עם רדינג באליפות הליגה השנייה בעונת 2011/2012. בעונת 2012/2013 ערך את הופעת הבכורה שלו בפרמייר ליג, וכבש 11 שערים ב-34 משחקים. בתום העונה ירדה הקבוצה חזרה לצ'מפיונשיפ.

ביולי 2014 חתם בקארדיף סיטי, שהשאילה אותו לבולטון למחצית עונה. בשתי העונות שלאחר מכן הושאל לוולברהמפטון ונדרס ויגאן, וב-2017 חתם בבולטון על בסיס קבוע.

ב-2018 עבר לשחק בסידני מליגת העל האוסטרלית, עמה זכה בשתי אליפויות רצופות. בעונת 2020/2021 הושאל למומבאי סיטי ההודית, עמה זכה גם כן באליפות.

קישורים חיצוניים
----------------

ויקישיתוף מדיה וקבצים בנושא **אדם לה פונדרה** בוויקישיתוף

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  Reading sign striker Adam Le Fondre from Rotherham, bbc
2. ↑  LE FONDRE SIGNS PERMANENT DEAL WITH WANDERERS, bwfc
**המשטרה הצבאית המלכותית** (בהולנדית: **Koninklijke Marechaussee** או בראשי תיבות: **KMar**) היא יחידת ז'נדרמריה הולנדית הכפופה למשרד ההגנה ההולנדי. היא משמשת הן כיחידת משטרה אזרחית (לצד המשטרה הלאומית) והן כמשטרה הצבאית של הכוחות המזוינים של הולנד.

היסטוריה
--------

המשטרה הצבאית נוסדה לראשונה ב-26 באוקטובר 1814 בידי וילם הראשון, מלך הולנד, שרצה לבנות אותה על פי הדגם של הז'נדרמריה הצרפתית. המלך בחר לכנות את הכוח בשם "משטרה צבאית" (Marechaussee) שהיה מזוהה עם המשטר הישן בצרפת, ולא בשם "ז'נדרמריה" שהיה מזוהה עם המהפכה הצרפתית ונפוליאון בונפרטה. החל מימיה הראשונים, שימשה המשטרה הצבאית בו זמנית ככוח שיטור אזרחי וככוח פיקוח על הצבא ההולנדי. ב-1908 וילהלמינה, מלכת הולנד, הוסיפה למשטרה הצבאית את משימת השמירה על הארמונות המלכותיים.

לאחר ליל הבדולח ב-1938 הולנד סגרה את גבולותיה בפני פליטים יהודים מגרמניה. על המשטרה הצבאית הוטל ללכוד את הפליטים ולהחזירם לגרמניה. עם הכיבוש הגרמני של הולנד ב-1940, פורקה המשטרה הצבאית ושולבה עם המשטרה האזרחית שפעלה בחסות הגרמנים. עם זאת, כוחות המשטרה הצבאית המשיכו לשמור על מעמדם ברחבי האימפריה ההולנדית. 200 מאנשי המשטרה יצאו לגלות יחד עם משפחת המלוכה והגנו עליה בגלות. יחידת משטרה צבאית הוקמה גם עבור בריגדת הנסיכה איריינה שלחמה עם הצבא הבריטי. 

לאחר המלחמה הוחלט להעביר את סמכויותיה האזרחיות של המשטרה הצבאית לידי המשטרה הלאומית. פרט לתפקידיה הצבאיים, המשטרה הצבאית שימשה גם כיחידת משמר הגבול וכיחידת אבטחה של הארמונות המלכותיים ושל ראש ממשלת הולנד. ב-1994 הופקדה המשטרה הצבאית על הגנת שדות התעופה בהולנד. ב-1998 הפכה המשטרה הצבאית לזרוע רביעית נפרדת בכוחות המזוינים ההולנדיים (לצד כוחות היבשה, הים והאוויר). ב-2014 צוות של 40 מאנשי המשטרה הצבאית נשלח לאוקראינה כדי לאבטח את צוות החקירה שבדק את פרשת טיסה 17 של מלזיה איירליינס.

קישורים חיצוניים
----------------

ויקישיתוף מדיה וקבצים בנושא **המשטרה הצבאית המלכותית** בוויקישיתוף
* 

* אתר האינטרנט הרשמי של המשטרה הצבאית המלכותית
* 

* המשטרה הצבאית המלכותית, ברשת החברתית פייסבוק

* המשטרה הצבאית המלכותית, ברשת החברתית אקס (טוויטר)

* המשטרה הצבאית המלכותית, סרטונים בערוץ היוטיוב
**קימברלי מרל שרייר** (באנגלית: **Kimberly Merle Schrier**; נולדה ב-23 באוגוסט 1968) היא פוליטיקאית יהודייה-אמריקאית, המכהנת כחברת בית הנבחרים של ארצות הברית מטעם מחוז הקונגרס השמיני של מדינת וושינגטון. שרייר נבחרה לתפקיד ב-2018 מטעם המפלגה הדמוקרטית.

ביוגרפיה
--------

שרייר נולדה בלוס אנג'לס שבמחוז לוס אנג'לס בקליפורניה, ולמדה בבית הספר התיכון פליסיידס (Palisades). ב-1991 סיימה לימודי תואר ראשון באסטרופיזיקה באוניברסיטת קליפורניה בברקלי. באוניברסיטת קליפורניה בדייוויס למדה רפואת ילדים, וקיבלה תואר דוקטור ברפואה ב-1997. את תקופת ההתמחות בענף רפואת הילדים השלימה באוניברסיטת סטנפורד, ועבדה כרופאת ילדים בעיר אשלנד שבאורגון למשך שנה אחת טרם הצטרפותה למרכז הרפואי וירג'יניה מייסון בסיאטל שבמדינת וושינגטון.

באוגוסט 2017, לקראת בחירות 2018 בארצות הברית הודיעה שרייר על התמודדותה לייצוג מחוז הקונגרס השמיני של וושינגטון במקומו של דייב רייצ'רט, נציג המחוז המכהן מטעם המפלגה הרפובליקנית. שרייר בחרה להציב במרכז מסע הבחירות שלה את הרחבת המדיקר וחוק הגנת החולה וטיפול בר השגה.

בבחירות הכלליות ניצבה בפני חבר הסנאט של וושינגטון דינו רוסי. מסע הבחירות לייצוג מחוז הקונגרס השמיני של וושינגטון בבית הנבחרים היה כרוך בהוצאת 25 מיליון דולר אמריקני לשם מימונו, מה שהפך מסע בחירות זה ליקר בהיסטוריה של מדינת וושינגטון ואחד היקרים מבחינה לאומית במהלך בחירות 2018, וכלל קמפיין נגטיבי מעורר מחלוקת מצדו של המועמד הרפובליקני רוסי. ביום הבחירות הכלליות זכתה שרייר ב-52% מקולות הבוחרים ונבחרה לבית הנבחרים.

שרייר נכנסה לתפקידה ב-3 בינואר 2019. בקונגרס ה-116 של ארצות הברית חברה שרייר בוועדת החינוך והעבודה ובוועדת החקלאות.

שרייר נשואה לדייוויד גואינג ולהם בן משותף, והם גרים בעיר סאמאמיש שבוושינגטון. סביה הם יהודים שהיגרו לארצות הברית מאירופה טרם מלחמת העולם השנייה. שרייר היא חולת סוכרת מסוג 1.

קישורים חיצוניים
----------------

ויקישיתוף מדיה וקבצים בנושא **קים שרייר** בוויקישיתוף
* אתר האינטרנט הרשמי של קים שרייר (באנגלית)
* 

* קים שרייר, ברשת החברתית אקס (טוויטר)
* קים שרייר באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  ג'ים בראנר, Kim Schrier, a doctor, makes health care a centerpiece of her 8th District campaign for Congress, באתר סיאטל טיימס, 26 ביולי 2018 (באנגלית)
2. ↑  ג'ים בראנר, Dino Rossi concedes 8th District race to Kim Schrier as new votes widen her lead, באתר סיאטל טיימס, 7 בנובמבר 2018 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w6pm16sd
* US Congress: S001216

 |
**דייוויד קוסטוף** (באנגלית: **David Kustoff**; נולד ב-8 באוקטובר 1966) הוא עורך דין ופוליטיקאי יהודי-אמריקאי. קוסטוף, חבר המפלגה הרפובליקנית, מכהן כנציג המחוז השמיני של טנסי בבית הנבחרים של ארצות הברית מינואר 2017.

ביוגרפיה
--------

קוסטוף נולד וגדל בטנסי, בן למשפחה יהודית. ב-1989 סיים תואר ראשון במנהל עסקים באוניברסיטת ממפיס וב-1992 סיים תואר JD במשפטים באוניברסיטת ממפיס. לאחר הלימודים הקים משרד עורכי דין עצמאי.

הוא חבר המפלגה הרפובליקנית ובשנים 1995–1999 כיהן כיושב ראש סניף המפלגה במחוז שלבי בטנסי. ב-2002 התמודד בבחירות המקדימות של המפלגה לשמש כנציג המחוז השביעי של טנסי בקונגרס, אך הפסיד למרשה בלקברן. ב-2006 מונה על ידי הנשיא ג'ורג' ווקר בוש לתובע פדרלי של מחוז מערב טנסי ובלט במלחמתו בשחיתות הציבורית ובפשיעה באזור ממפיס. ב-2008 התפטר וחזר לעבוד כעורך דין פרטי. 

ב-2016 נבחר לנציג המחוז השמיני של טנסי בבית הנבחרים. ב-2018 נבחר לתקופת כהונה נוספת.

קוסטוף מכהן כחבר הנהלת איגוד בוגרי אוניברסיטת ממפיס, חבר דירקטוריון בנק טנסי, סגן נשיא הוועדה להשכלה גבוהה בטנסי.

קוסטוף ומקס מילר הם כיום החברים היהודים היחידים במפלגה הרפובליקנית בקונגרס.

קוסטוף נשוי ואב לשניים.

קישורים חיצוניים
----------------

ויקישיתוף מדיה וקבצים בנושא **דייוויד קוסטוף** בוויקישיתוף
* 

* אתר האינטרנט הרשמי של דייוויד קוסטוף
* דייוויד קוסטוף, ברשת החברתית פייסבוק

* דייוויד קוסטוף, ברשת החברתית אקס (טוויטר)

* דייוויד קוסטוף, ברשת החברתית אינסטגרם

* דייוויד קוסטוף, סרטונים בערוץ היוטיוב
* דייוויד קוסטוף באתר בית הנבחרים של ארצות הברית
* דייוויד קוסטוף באתר משרד עורכי הדין בבעלותו
* דייוויד קוסטוף באתר המדריך הביוגרפי של הקונגרס של ארצות הברית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w6815tgr
* US Congress: K000392

 |
**תְּנוּת אָמוֹן** היה פרעה ומלך מצרים ממוצא נובי בין השנים 664 לפנה"ס - 656 לפנה"ס. הוא היה בנו של שבכה ואחרון מלכי השושלת ה-25 של מצרים.

הניצחון של האשורים בשנת 669 לפנה"ס על צבאו של תהרקה, אילץ את הנובים לסגת בחזרה אל גבולות ממלכתם מדרום לאשד הראשון של נהר הנילוס.
עם נסיגת הנובים, מינו האשורים את נכו הראשון בתור שליט בובה מטעמם ונסוגו צפונה לעבר ארץ ישראל. להזדמנות הזאת בדיוק חיכה תנות אמון וברגע שעזבו אחרוני חייליו של אשורבניפל את אדמת מצרים, הורה לצבאו לשוט במעלה הנילוס ולהשתלט מחדש על ערי מצרים. תנות אמון השתלט על העיר תבאי וקבע שם את בירתו החדשה. לאחר מכן פנו הנובים צפונה לעבר העיר מוף (בירת ממלכת נוביה-מצרים בתקופת שלטון אבותיו), וכבש אותה. נכו הראשון עצמו נהרג באותה המערכה.

כששמע אשורבניפל על המתרחש שיגר מיד את צבאו חזרה לעבר מצרים והצליח להביס את תנות אמון בסדרה של מערכות באזור הדלתה של הנילוס ומיד פנה דרומה ליתר הערים שהיו בשליטת הנובים במעלה הנילוס. הנקודה הדרומית ביותר אליה הגיע האשורים הייתה העיר תבאי, שאף אותה הצליחו לכבוש. כיבוש תבאי אילץ את תנות אמון לסגת בפעם נוספת אל גבולות ממלכת כוש.

תוצאות הכיבוש האשורי שמו קץ לשלטון הנובי במצרים לתמיד, אולם יחד עם זאת השפעתו של תנות אמון עדיין הורגשה במצרים העליונה עד לשנת 656 לפנה"ס, בה הצליח פסמתיך הראשון לאחד מחדש את מצרים ולהשתחרר מההשפעה הנובית בדרום.

תנות אמון המשיך לשלוט בממלכת כוש בלבד שלוש שנים נוספות, עד שנפטר בשנת 653 לפנה"ס. הוא בחר להקבר יחד עם אבותיו בבית הקברות המלכותי באל-קורו, דרום מערבית לבירה נפאטה.

לקריאה נוספת
------------

* **נשיונל ג'יאוגרפיק ישראל**, גיליון מס' 117, פברואר 2008, עמ' 54-79.
* Michael Roaf, **Cultural Atlas Of Mesopotamia and the ancient near east**, 1991

קישורים חיצוניים
----------------

ויקישיתוף מדיה וקבצים בנושא **תנות אמון** בוויקישיתוף
* תנות אמון, באתר "Find a Grave" (באנגלית)

|  |  |  |
| --- | --- | --- |
| **הקודם**:**תהרקה** | **השושלת ה-25 של מצרים** | **הבא**:**-** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268735505171
* GND: 124966861
* ISNI: 0000 0000 1812 6024
* LCCN: no2003090998
* SUDOC: 083770607
* VIAF: 15718441
* WorldCat (עם VIAF): 15718441

 |
**פלאח מוסטפא בַּכִּיר** (באנגלית: **Falah Mustafa Bakir**) הוא פוליטיקאי כורדי שכיהן כשר החוץ של הממשלה האזורית של כורדיסטן בין שנים 2004–2019.

בכיר מחזיק בתואר ראשון באנגלית וספרות מאוניברסיטת מוסול, במאסטר במדעי הפיתוח מאוניברסיטת באת' (הנמצאת בבאת', שבדרום-מערב אנגליה) וכן השלים לימודי "ניהול בכיר" בבית הספר ללימודי ממשל על שם קנדי (John F. Kennedy School of Government) שבאוניברסיטת הרווארד.

קריירה פוליטית
--------------

בכיר שירת ב-1996–1999 כקצין יחסי חוץ של המפלגה הדמוקרטית הכורדיסטנית, ב-1999 מונה לסגן שר החקלאות, תפקיד בו החזיק עד 2002, עת מונה ליועץ בכיר לראש הממשלה נצ'ירוואן בארזאני עד 2004. הוא היה קצין תיאום ויועץ צבאי ל-CPA (ראשי תיבות: Coalition Provisional Authority) וכן לכוח הבינלאומי המוצב בארביל משנת 2004.

ב-2004 מונה בכיר לשר החוץ של ממשלת המפלגה הדמוקרטית הכורדיסטנית שבכורדיסטן, שחולקה בין המפלגה הדמוקרטית הכורדיסטנית לאיחוד הפטריוטי של כורדיסטן מאז 1996.

עם הקמת הממשלה הכורדית המשותפת ב-2006, הקים בכיר את המחלקה הכורדית ליחסי חוץ וכיהן כשר החוץ שלה. מאז נבחר כל שנה מחדש לתפקיד ברציפות עד ל-2019. במהלך כהונתו התרחבו הקשרים הדיפלומטיים של כורדיסטן העיראקית עם ממשלות שכנות ועם ארגונים ברחבי העולם.

בכּיר הוא מרצה אורח באוניברסיטת סלאח א-דין (בכורדית: *Zankoy Selaheddîn-hewler*) שבארביל.

משפחה
-----

בכיר נשוי ואב לארבעה ילדים. הם מתגוררים בארביל שבכורדיסטן העיראקית.

ראו גם
------

* מוסטפא ברזאני
* פשמרגה

קישורים חיצוניים
----------------

ויקישיתוף מדיה וקבצים בנושא **פלאח מוסטפא בכיר** בוויקישיתוף
* דף הבית של בכּיר, באתר הממשלה האזורית הכורדית.
**פארק פלאשינג מדוז** או **פארק פלאשינג מדוז - קורונה** (באנגלית: **Flushing Meadows Park** או **Flushing Meadows-Corona Park**) הוא פארק בצפון רובע קווינס בעיר ניו יורק שבמדינת ניו יורק שבארצות הברית.

הפארק הוא השלישי בגודלו מבין הפארקים של העיר ניו יורק, והוקם כהכנה עבור התערוכה העולמית של ניו יורק (1939) שנערכה בו. בפארק נערך גם היריד העולמי של 1964 - 1965. בבנייני הפארק שהוסבו למקום משכנה הראשון של מליאת העצרת הכללית של האו"ם נתקבלה החלטת החלוקה שהייתה היסוד להקמת מדינת ישראל. במהלך התערוכה וכן פעם נוספת, בשנת 1965, הוטמנו בפארק שתי קפסולות זמן שמתוכננות להיפתח בשנת 6939.

שטחו של הפארק כ-5 קמ"ר והוא הוקם באתר שפיכת זבל שהיה במקום.

היסטוריה
--------

בשנת 1946 הפכו בנייני היריד למשכנה של מליאת העצרת הכללית של האו"ם, עד שייבנה משכנו הקבוע של הארגון. העצרת הכללית נתכנסה באתר עד שנת 1951. מושבם של משרדי האו"ם, באותן שנים, היה באתר אחר הנקרא לייק סקסס במדינת ניו יורק. בשנת 1951 נחנך מטה האומות המאוחדות בגדה המזרחית של מנהטן, המהווה מאז את משכנם הקבוע של משרדי האו"ם ושל העצרת הכללית של הארגון.

בתולדות מדינת ישראל האתר ייזכר בתור המקום בו נערכה ב-כ"ט בנובמבר 1947 ההצבעה ההיסטורית של עצרת האו"ם בדבר תוכנית החלוקה, בה הוחלט ברוב קולות של 33 מדינות נגד 13 מדינות ובהימנעות 10 מדינות על חלוקת ארץ ישראל המנדטורית למדינה יהודית ולמדינה ערבית, החלטה שהניחה את היסוד להקמתה של מדינת ישראל.

המבנים שבאתר שופצו ושימשו ליריד העולמי של שנת 1964, במסגרתם נבנה דגם רחב ממדים של העיר ניו יורק המוצג עד היום. כיום משמשים המבנים את מוזיאון קווינס לאמנות. כמו כן מצויים בפארק היכל המדע של ניו יורק ותיאטרון קווינס.

היוניספרה שנבנתה כסמל היריד של שנת 1964 עומדת במרכז הפארק, במקום בו עמדה פריספרה ביריד של שנת 1939.

הבניין שהציג את מדינת ניו יורק ביריד העולמי ניצב חסר שימוש, והפך לבנה מוזנח המשמש בעיקר כאתר צילום לסרטים (לדוגמה הסרט גברים בשחור). מבנים אחרים ששימשו את היריד נהרסו במהלך השנים מאחר שלא נמצא להם שימוש.

אירועי ספורט בפארק
------------------

בפארק שוכן מרכז הטניס הלאומי בילי ג'ין קינג ובו נערכת מדי שנה אליפות ארצות הברית הפתוחה בטניס. כמו כן, נמצא בפארק אצטדיון סיטי פילד, המשמש את קבוצת הניו יורק מטס. אצטדיון זה החליף את אצטדיון שיי, שהיה ממוקם בעבר בפארק.

בפארק שני אגמים – אגם מדו ואגם וילו – המשמשים לשיט סירות. בפארק גם מצויים מסלולי אופניים ומסלולי טיול רבים, וכן מגרשי כדורגל וקריקט.

קישורים חיצוניים
----------------

ויקישיתוף מדיה וקבצים בנושא **פארק פלאשינג מדוז** בוויקישיתוף
* אתר האינטרנט הרשמי של פארק פלאשינג מדוז
* פארק פלאשינג מדוז, ברשת החברתית אקס (טוויטר)
* אתר המוקדש ליריד העולמי של 1964/1965 שנערך בניו יורק
* מוזיאון קווינס לאומנות
* דגם העיר ניו יורק במוזיאון קווינס

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 158386622
* WorldCat (עם VIAF): 158386622

 |
אין תמונה חופשיתאין תמונה חופשית
**אמג'ד טאהא** (בערבית: **أمجد طه**, תעתיק מדויק: **אמג'ד טה**) הוא הפרשן הבחרייני הפופולרי ביותר בתקשורת וברשתות החברתיות באזור המפרץ הפרסי, מקורב לצמרת הממשל בבחריין ותומך בנורמליזציה עם ישראל.

אמג'ד טאהא משמש ראש "המרכז הבריטי ללימודים ולמחקרים בנושאי המזרח התיכון (AMRC)" בבחריין וחבר הנהלת Sharaka (בערבית: شراكة, בעברית: "שותפות"). ספרו של אמג'ד טאהא "ההונאה של האביב הערבי" (באנגלית: "The Deception of the Arab Spring"), עומד על הסיבות לכישלון "האביב הערבי".

ביוגרפיה
--------

ככתב ופרשן, אמג'ד טאהא חתום על סקופים בנושאי ביטחון במזרח התיכון[דרוש מקור].

### אמג'ד טאהא וישראל

אמג'ד טאהא ביקר בישראל בשנת 2020 כחלק ממשלחת בחריינית, ופרסם סרטון בו תיאר את הישראלים כ"עם של טוב ונדיבות". במהלך ביקורו של טאהא בירושלים, ניסו צעירים ערבים לפגוע בו

אמג'ד טאהא כותב רבות נגד האנטישמיות המודרנית וביום השואה הבינלאומי בתחילת שנת 2021, פרסם מאמר בעיתון ישראל היום תחת הכותרת "בין כווית ותוניסיה – האנטישמיות הצבועה בשיאה", ובו הוקיע את האנטישמיות החדשה המתבטאת בשנאה לישראל.

במקביל, אמג'ד טאהא מותח ביקורת חריפה על אלימות מנגנוני השיטור ברשות הפלסטינים, על אלימותם בדיכוי הפגנות.

ביחס לשואה, אמג'ד טאהא קורא לארצות ערב "להכניס לתוכנית הלימודים פרקים על רדיפת היהודים בידי הנאצים", ורואה במשטר האיראני כיום את "הנאצים של המזרח התיכון"

ראו גם
------

* נאג'את אל-סעיד

קישורים חיצוניים
----------------

* אמג'ד טאהא, ברשת החברתית אקס (טוויטר)
* אמג'ד טאהא, בין כווית ותוניסיה – האנטישמיות הצבועה בשיאה, באתר ישראל היום, 27 בינואר 2021
* "אודות אמג'ד טאהא" (אנגלית)
* "מיהו אמג'ד טאהא?" - סרטון (אנגלית)

הערות שוליים
------------

1. ↑  אלדד בק, מקורב למנהיגי המפרץ בראיון ל"ישראל היום": "התמיכה בפלשתינים דועכת", באתר ישראל היום, 19 באוגוסט 2020
2. ↑  Aliqtisadi, من هو أمجد طه؟ | ملف الشخصية | من هم؟ (בערבית) (ערבית)
3. ↑  أمجد طه... الصحافي المطبِّع في إسرائيل (ערבית)
4. ↑  شاهد إستقبال المرتزق أمجد طه بالأحذية في القدس المحتلة وهرب تحت حماية جيش الإحتلال(ערבית)
5. ↑  אמג'ד טאהא, "בין כווית ותוניסיה – האנטישמיות הצבועה בשיאה", באתר ישראל היום, 27 בינואר 2021
6. ↑  "עימותים אלימים בין מנגנוני הביטחון לפעילי פת"ח במחנות הפליטים" **ערוץ 20** 28 באוקטובר 2020
7. ↑  "עדות בזום מול מרוקאים, סעודים ואמירתים" **דבר** 28.01.2021
8. ↑  "מקורב למנהיגי המפרץ בראיון ל"ישראל היום": התמיכה בפלסטינים דועכת" **ישראל היום** 19.08.2020
**כרוניקת דלימיל** (בצ'כית:**Dalimilova kronika** או **Kronika tak řečeného Dalimila** "הכרוניקה של אחד שנקרא דלימיל") הייתה הכרוניקה הראשונה שנכתבה בשפה הצ'כית הקדומה. היא חוברה בחרוזים בתחילת המאה הארבע עשרה על ידי מחבר אלמוני. בולטת בה מגמה אנטיגרמנית.
הכרוניקה אוספת בתוכה מידע מכרוניקות צ'כיות ישנות שנכתבו בלטינית כמו הכרוניקה מבולסלב (ככל הנראה גרסה שלא שרדה של הכרוניקה של קוזמה מפראג) ומן הידע האישי של המחבר. היא מסיימת את סיפורה לפני שנת 1314, אבל בדרך כלל פורסמה כשנכללו בה גם אירועים שהתרחשו עד 1319. בכרוניקה זאת מסופר שבמקומות המאוכלסים על ידי הסרבים הייתה קיימת ארץ בשם קרואטיה, ובה היה מנהיג בשם צ'ך.

כמה היסטוריונים ממערב אירופה מפרשים את המידע הנ"ל כמיתוס ארכטיפי של מוצא. אירועי הכרוניקה נראים פירוש מחדש של המיתוס של לך, צ'ך ורוס החוזר על עצמו בכרוניקות וטקסטים אחרים ובכרוניקות לאומיות כגון "הכרוניקה הרוסית הראשונה. הכרוניקה של דלימיל תורגמה שלוש פעמים לגרמנית העילית האמצעית (לרבות התרגום של מרבורט, שזוהה בתקופה האחרונה) ופעם אחת ללטינית. 

ואצלב האייק, היסטוריון צ'כי מן המאה ה-16 היה זה שזיהה את דלימיל מזיז'יצקי, כומר מסטארו בולסלב כמחבר הכרוניקה. במאה השמונה עשרה תומאש פשין הנהיג את המוזג "כרוניקת דלימיל" במחקריו המדעיים. מכיוון שדלימיל דיבר בצורה שוטפת צ'כית, גרמנית, ולטינית, ומכיוון שהסבריו התאולוגיים לא היו מושלמים, סבר פשין שהכרוניקן היה או אציל או כומר זוטר.

לקראיה נוספת
------------

* Tomáš Edel: *Příběh johanitského komtura řečeného Dalimil. Kapitola z dějin české politiky*. Prag 2000, ISV nakladatelství, מסת"ב 80-85866-61-7
* Radko Šťastný: *Tajemství jména Dalimil*. Melantrich, 1991, מסת"ב 80-7023-072-X
* Brom, Vlastimil: *Der deutsche Dalimil. Untersuchungen zur gereimten deutschen Übersetzung der alttschechischen Dalimil-Chronik,* Brno: Masarykova univerzita 2006; מסת"ב 80-210-4211-7

קישורים חיצוניים
----------------

ויקישיתוף מדיה וקבצים בנושא **כרוניקת דלימיל** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4245528-5
* LCCN: n82125664
* NKC: unn2006374858
* SUDOC: 031813186
* VIAF: 180638171
* WorldCat (עם VIAF): 180638171

 |
**קומבינטוריקה קיצונית** היא תחום בקומבינטוריקה, העוסק במספר הגדול ביותר או הקטן ביותר שיכול להיות לסידורים של אובייקטים סופיים (כמו קבוצות, גרפים או וקטורים מעל שדה סופי), אם מניחים שהם מקיימים תכונות מסוימות.

משפט רמזי עוסק במבנים המוכרחים להופיע בגרף שלם שהקשתות שלו צבועות בשני צבעים, נאמר אדום וכחול. המשפט קובע שלכל \ n, אם הגרף שצובעים גדול מספיק (כפונקציה של \ n), לא ניתן להימנע מיצירת תת-גרף שלם בגודל \ n שכל הקשתות שלו צבועות באותו צבע. מהמשפט נובע, למשל, שיש מספר גדול ביותר של משתתפים במסיבה, כך שבין כל חמישה מהם, יש שניים המכירים זה את זה, ושניים שאינם מכירים זה את זה; דהיינו אם מספר המשתתפים גדול מאותו מספר אז בהכרח יש חמישייה שאחת משתי הטענות נכונה לגביה:

* כל חברי החמישייה מכירים זה את זה.
* אף אחד מהחמישייה לא מכיר מישהו אחר בחמישייה.

ערכו המדויק של המספר הזה אינו ידוע.

משפט ארדש-קו-רדו (אנ') קובע שאם מרכיבים ועדות בנות {\displaystyle \ k<=n/2} חברים בכנסת שיש בה \ n חברים, כך שלכל שתי ועדות יש חבר משותף, מספר הוועדות השונות בהרכבן הוא לכל היותר {\displaystyle \ {\binom {n-1}{k-1}}}. דוגמה קיצונית המקימת את החסם מתקבלת מקביעת חבר אחד החבר בכל הוועדות וצירופו לאוסף כל הוועדות האפשרויות של {\displaystyle \ k-1} חברים בכנסת שיש בה \ n-1 חברים. אפשר לשאול גם מהו המספר המקסימלי אם נדרש שלכל שתי ועדות יהיו לפחות r חברים משותפים (בעיית ארדש-קו-רדו), או אם נדרש שבכל שתי ועדות יהיו בדיוק r חברים משותפים (בעיית ארדש-de Bruijn). ומה המספר הגדול ביותר של ועדות בגודל k, אם אסור שיהיו שלוש ועדות שבכל שתיים מהן אותם חברים משותפים? (זו בעיית ארדש-רדו).

גרף טורן - הגרף עם 13 צמתים ומספר מקסימלי של קשתות שאינו מכיל קליקה בגודל 5
משפט טורן עוסק בגרפים: כמה צלעות יכולות להיות בגרף בן n קודקודים, אם אין בו משולשים? ובאופן כללי כמה צלעות יכולות להיות בגרף אם אין לו תת-גרף שהוא קליקה בגודל {\displaystyle \ r+1}. לגבי משולשים ידוע כי התשובה היא {\displaystyle \lfloor n^{2}/4\rfloor } ובאופן כללי התשובה היא {\displaystyle {\frac {r-1}{r}}\cdot {\frac {n^{2}}{2}}}. הגרף הקיצוני (עם מספר הקשתות הגדול ביותר ללא התכונה) מתקבל על ידי חלוקת \ n הקדקדים ל\ r קבוצות שוות וחיבור בקשת של כל שני קודקודים שלא שייכים לאותה קבוצה.

התחום עוסק גם בתכונות של מספרים שלמים. למשל, אפשר להוכיח שמכל קבוצה של מספרים אפשר לסמן לפחות שליש, כך שסכומם של שני מספרים שסומנו הוא מספר שלא סומן.

בעיה אחרת שהציע פול ארדש נוגעת בגאומטריה: אם מסמנים n נקודות במישור, כמה זוגות של נקודות יכולים להיות כך שהמרחק ביניהם הוא בדיוק מטר אחד?

ראו גם
------

* תורת רמזי
* למת הרגולריות של סמרדי
סמלילה של התוכנית לצד זה של החברה למתנ"סים שזכתה במכרז האחרון (2018) בהפעלת התוכנית.
**תוכנית היל"ה** (**ה**שכלת **י**סוד ו**ל**ימודי **ה**שלמה) פועלת במסגרת תחום קידום נוער באגף א' לחינוך ילדים ונוער בסיכון של משרד החינוך.

הקמה ופעילות
------------

היל"ה הוקמה בשנת 1980 על ידי עמי וולנסקי שניהל את היחידה לקידום נוער במשרד החינוך. בעשור הראשון לקיומה עמדה בראש התכנית ברוריה בקר. התוכנית בקשה לתת מענה לחסכים בהשכלת היסוד של נוער בסיכון בגילאי 15–18 שנשר מהמסגרות הפורמליות. הודות לתפיסה החינוכית שהיא אימצה ולכלים הפדגוגיים הייחודיים שהיא פיתחה, מילאה התכנית תפקיד חשוב בתהליך הטיפול בנוער זה ושילובו מחדש במסלולים נורמטיביים.

בשנת 1992 החליטה ועדה משותפת של משרד החינוך ומשרד האוצר לפרסם את התוכנית לראשונה. כיום, מהווה התוכנית מסגרת חינוכית ייחודית מוכרת לצורכי הקניית השכלה, כחלק ממענה הכולל של משרד החינוך, הרשויות המקומיות והחברה למתנ"סים. ובבסיסה העיקרון של הקניית יכולות והשלמת פערים לנערות/נערים על מנת לחזק השתלבות חברתית ותעסוקתית עתידית.

התוכנית מופעלת על ידי משרד החינוך והחברה למתנ"סים.

פדגוגיה
-------

במסגרת התוכנית עובדים כ־1300 מורים. התוכנית פועלת ברחבי ישראל במסגרת יחידות לקידום נוער ברשויות המקומיות ובמוסדות חסות הנוער, ומיועדת לבני נוער אשר מצויים מחוץ למסגרת החינוך הפורמלית לצורך השלמת השכלתם. במסגרת התוכנית ישנם מספר מסלולי לימוד: מסלולים לקראת קבלת תעודה ל-8 עד 12 שנות לימוד, לתעודת גמר תיכונית ולתעודת בגרות. התוכנית מקיפה, נכון לשנת 2016, כ-8000 תלמידים ב-160 מרכזים. ומופעלת על ידי כ-60 מנחים פדגוגיים.

מכרזים
------

עד שנת 2012 הופעלה התוכנית על ידי אגף השכלה ופנאי בחברה למתנ"סים. תנאי העסקת המנחים זכו לביקורת, ובשנים 2011–2012 התנהל מאבק להסדרת תנאי העסקתם והשוואתם לאלה של יתר עובדי ההוראה במשרד החינוך. בשנת 2012 זכו רשת עתיד ומט"ח במכרז חדש להפעלת התוכנית.

בינואר 2013 חתמו עובדי תוכנית היל"ה המאורגנים בכוח לעובדים על הסכם קיבוצי ראשון עבור מורי הקבלן.

בשנת 2018 זכתה שוב החברה למתנ"סים בהפעלת התוכנית.

שלוחות חרדיות
-------------

בכמה ערים ברחבי הארץ ישנן שלוחות חרדיות של המחלקה לקידום נוער ותוכנית היל"ה. מטרתן היא להעניק סל שירותים הכולל חינוך וטיפול לבני נוער חרדים שנשרו מהמסגרת הישיבתית, מתוך רגישות תרבותית בשילוב לימודי קודש, באופן התואם את אופי המגזר החרדי.

קישורים חיצוניים
----------------

* תוכנית היל"ה, באתר החברה למתנ"סים
* המחלקה לקידום נוער - היל"ה, באתר משרד החינוך

הערות שוליים
------------

1. ↑  פעילויות ופרוייקטים, באתר עיריית פתח תקוה
**כיכר רמב"ם**, המכונה גם **כיכר אורדע**, היא הכיכר המרכזית בעיר רמת גן.

הכיכר תחומה במזרח על ידי צומת הרחובות הרא"ה והרצל ובמערב על ידי רחוב ביאליק, וחצויה בין צפון לדרום על ידי כביש פנימי. מתוך הכיכר יוצאות "שדרות הילד" ומקשרות אותה לגן דוד המלך.

הכיכר שופצה בתחילת שנת 2023.

היסטוריה
--------

הכיכר עוצבה לראשונה בשנות העשרים. היא נקראה על שם הרמב"ם וכללה משולש דשא באזור שכונה "העמק" במרכז עיר הגנים הקטנה שהייתה רמת גן באותה עת. בשנת 1937 נחנך צפונית לכיכר קולנוע אורדע, ולפניו נבנתה רחבה שסופחה לשטח הכיכר; רבים מכנים את הכיכר על שמו של הקולנוע ההיסטורי. עם השנים נבנו מסביב לכיכר ובסמוך לו בית הכנסת הגדול של העיר, בית האזרח, בית עיריית רמת גן ובניינים שונים בעיקר בסגנון הבינלאומי.

ב-1939 עלה לארץ התעשיין אליעזר בדנר והקים יחד עם בנו משה מפעל נעליים קטן בשם "אלבה" בחנות באחד המבנים בכיכר. בהמשך עבר המפעל לבניין קבוע בשכונת הגפן.

בשנת 1990 נסגר קולנוע אורדע והוסב לסניף של הבנק הבינלאומי, ולאחר מכן לסניף של רשת סופר פארם.

בעשור הראשון של המאה ה-21 הוצעו תוכניות לבניית מגדלי מגורים על שטח הכיכר, ביניהן תוכנית לבניית מגדל בן 22 קומות על ידי חברת שיכון ובינוי. תוכנית זו נדחתה סופית לאחר שבשנת 2012 אושרה בוועדה הארצית תוכנית לשיפוץ הכיכר ובניית חניון תת-קרקעי בצידה. תוכנית זו שינתה את ייעוד הקרקע של הכיכר משטח שהוגדר "למגורים ומסחר" לשטח ציבורי פתוח. במסגרת שיפוץ הכיכר הוחלט לשמר את תחנת האוטובוסים הראשונה של רמת גן שעמדה בסמוך לכיכר רמב"ם, ולשלבה בתוך שטח הכיכר המחודשת.

בשנת 2022 הוחל בפרויקט התכנון מחדש של כיכר רמב"ם וסביבתו על פי תכנון משרד ת.מ.א. – תכנון מרחב אורבני.  בשלב הראשון נבנו במה מרכזית להופעות ליד בית הכנסת, בריכת נוי ומזרקה, רחבה מרוצפת, והוצבו כיסאות וספסלים חדשים. פסל ביאליק ופסל האיילות נשתמרו. השלב הראשון הסתיים בתחילת חודש מרץ 2023.

הכיכר כמרכז תרבות
-----------------

במהלך השנים הייתה הכיכר מוקד הבילוי העיקרי של תושבי רמת גן ובה מקיימת עיריית רמת גן הופעות ואירועים שונים.

בשטח הכיכר קיימים מספר פסלים, ביניהם פסל ציפורים, "איילות" מעשה ידי פסל אהרן פריבר, ופסל של ביאליק מעשה ידי הפסל היהודי-אוזבקי יאשה שפירא.

גלריה
-----

* בניין קולנוע אורדע ופסל ביאליק בכיכרבניין קולנוע אורדע ופסל ביאליק בכיכר
* בית הכנסת הגדול בשטח הכיכרבית הכנסת הגדול בשטח הכיכר
* כיכר רמב"ם, 1935, ארכיון בית אברהם קריניציכיכר רמב"ם, 1935, ארכיון בית אברהם קריניצי
* פסל "איילות"פסל "איילות"
* הבמה החדשה ליד בית הכנסתהבמה החדשה ליד בית הכנסת
* כיכר רמב"ם המחודשת, יולי 2023כיכר רמב"ם המחודשת, יולי 2023

קישורים חיצוניים
----------------

ויקישיתוף מדיה וקבצים בנושא **כיכר רמב"ם** בוויקישיתוף
* כיכר רמב"ם, באתר מוזיאון בית אברהם קריניצי

הערות שוליים
------------

1. ↑  כיכר רמב"ם באתר בית קריניצי - בית העיר רמת גן
2. 1 2  גיא ליברמן, כיכר רמב"ם ברמת גן תישאר פתוחה לציבור: בוטלה התוכנית לבנות מגדל בן 22 קומות בשטחה, באתר TheMarker‏, 6 במאי 2009
3. ↑  הודעה על הפרויקט באתר משרד הפנים
4. ↑  ניר ארנון, תחנת האוטובוס הראשונה בר"ג תהפוך לבית קפה, באתר mynet (כפי שנשמר בארכיון האינטרנט), 11 ביוני 2009
5. ↑  מאמר המערכת בביטאון האיגוד הישראלי של אדריכלי הנוף "אדריכלות ונוף", רמת גן: עיר גנים - דימוי היסטורי כעוגן לשימור ופיתוח המרחב הציבורי העכשוי עמוד 14 ואחרים
6. ↑  פוסט על הכיכר, בבלוג "רמת גן שלי"
7. ↑  פסל ענק של ביאליק יוצב ברמת גן, באתר ערוץ 7, 13 במאי 2005
**פיטר הוייט דומיניק** (באנגלית: **Peter Hoyt Dominick**‏; 7 ביולי 1915 – 18 במרץ 1981) היה פוליטיקאי ומשפטן אמריקאי. הוא ייצג את מדינת קולורדו בסנאט של ארצות הברית במשך 12 שנה, וטרם היבחרו לסנאט היה חבר בית הנבחרים של ארצות הברית מטעם מחוז הקונגרס השני של קולורדו. אחרי שעזב את הסנאט מונה לשגריר ארצו בשווייץ.

ביוגרפיה
--------

דומיניק נולד בסטמפורד שבקונטיקט. ב-1933 סיים את לימודיו בבית הספר סנט מארק. ב-1937 סיים את לימודיו באוניברסיטת ייל ושלוש שנים לאחר מכן ב-1940 היה לבוגר בית הספר למשפטים של ייל. בשנים 1940–1942 עסק בעריכת דין בניו יורק, עת התגייס אל חיל האוויר של ארצות הברית כצוער תעופה בראשית ימיה של ארצות הברית במלחמת העולם השנייה. הוא שירת בחיל האוויר עד לשחרורו משירות צבאי ב-1945 בדרגת קפטן. הוא חזר בקצרה לעסוק בחוק ומשפט ב-1946, בטרם עבר באותה השנה אל דנוור שבקולורדו, שם המשיך את עיסוקו בתחום המשפטי.

דומיניק נכנס לפוליטיקה עם היבחרו אל בית הנבחרים של מדינת קולורדו מטעם המפלגה הרפובליקנית, שם כיהן בשנים 1957–1961. ב-1960 התמודד בהצלחה לבית הנבחרים של ארצות הברית, וגבר על יריבו ביירון ל. ג'ונסון מהמפלגה הדמוקרטית, והוא נטש את נתיבתו המקצועית במשפטים ב-1961. לאחר כהונה אחת בת שנתיים בבית הנבחרים, נבחר דומיניק לסנאט של ארצות הברית, והביס את הסנאטור הדמוקרטי המכהן ג'ון קרול (אנ') ברוב של 53.6% מקולות הבוחרים. הוא נבחר מחדש ב-1968, ובפעם זו גבר על מושל קולורדו לשעבר סטיבן מקניקהולס (McNichols).

כסנאטור, דומיניק שימש כיו"ר הוועדה הסנאטוריאלית הרפובליקנית הלאומית בקונגרס ה-92 משנת 1971 עד 1973. שנת הבחירות של 1974 היטיבה עם חברי המפלגה הדמוקרטית והפריחה הדמוקרטית לא פסחה על דומיניק, שאחוזי התמיכה בו צנחו ל-39.5% והוא הובס בידי גארי הארט. לאחר שעזב את הסנאט בתום כהונתו ב-1975, מונה לשגריר ארצות הברית בשווייץ בידי הנשיא ג'רלד פורד, אך אייש תפקיד זה לזמן קצר. הוא התגורר בכפר שרי הילס שבקולורדו עד למותו בהוב סאונד שבפלורידה במרץ 1981. הוא נטמן בבית העלמין פיירמונט השוכן בדנוור.

קישורים חיצוניים
----------------

ויקישיתוף מדיה וקבצים בנושא **פיטר דומיניק** בוויקישיתוף
* פיטר דומיניק באתר המדריך הביוגרפי של הקונגרס של ארצות הברית (באנגלית)
* פיטר דומיניק, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n87870656
* NARA: 10570683
* SNAC: w6pk3x06
* US Congress: D000409
* VIAF: 50752205
* WorldCat: lccn-n87870656

 |
המה מליני
**המה מליני** (באנגלית: **Hema Malini**;‏ נולדה ב-16 באוקטובר 1948), שחקנית ובמאית הודית. זוכת פרס פילמפייר לשחקנית הטובה ביותר לשנת 1973.

פילמוגרפיה
----------

תפקידה הראשון היה לצידו של ראג' קאפור. 

סרטה הבולט ביותר עד היום הוא "סיטה וגיטה", שהיה עיבוד מודרני לספר מאת מארק טוויין "בן המלך והעני", וצולם בשנת 1972, זכה באותה שנה בסרט השנה. 

מליני שיחקה בסרטים רבים לצידו של דהרמנדרה, ביניהם "עליבאבא ו-40 השודדים", "ראג'ה אהובי", "שולאי", "סאמרט" ועוד. 

בנוסף לקריירת המשחק שלה, החלה מליני גם לביים סרטים. הסרט הראשון אותו ביימה נקרא "רקדנית קברה" בשמו הבינלאומי, ובו שיחקו שחקנים כמו מיתהון צ'קרבורטי, שאהרוח' ח'אן, ג'יטנדרה ודימפל קפדיה.

סרט נוסף בו השתתפה היה "מישהו שומר עלי". בסרט זה, שצולם בשנת 2003 מתחיני שיחקה לצד אמיטאב באצ'אן, שחקן לצידו שיחקה בסרטים רבים כמו "גורל", "לב חצוי", "שבעה אחים לשבע כלות", "חוק עיוור", "הכופר" ועוד. בנוסף, היא ובאצ'אן שיחקו תפקידי אורח בסרט "ויר וזארה" לצד שאה-רוח' ח'אן ופריטי זינטה.

קריירה פוליטית
--------------

מליני מונתה ב-2003 על ידי נשיא הודו עבדול קאלאם לחברת הרג'יה סבהה, בו כהנה עד 2009. ב-2014 היא נבחרה ללוק סבהה מטעם מחוז בחירה באוטר פרדש. מליני חברה במפלגת העם ההודית.

חיים אישיים
-----------

מליני היא אשתו השנייה של השחקן דהרמנדרה ולשניים שתי בנות.

קישורים חיצוניים
----------------

ויקישיתוף מדיה וקבצים בנושא **המה מליני** בוויקישיתוף
* המה מליני, ברשת החברתית אקס (טוויטר)
* המה מליני, ברשת החברתית אינסטגרם
* המה מליני, במסד הנתונים הקולנועיים IMDb (באנגלית)
* המה מליני, באתר AllMovie (באנגלית)
* המה מליני, במסד הנתונים הקולנועיים KinoPoisk (ברוסית)

  


|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16268971h (data)
* GND: 130315060
* ISNI: 0000 0001 1871 8115
* LCCN: no96016611
* NLA: 43588522
* Trove: 1459211
* VIAF: 11897201
* WorldCat: lccn-no96016611

 |
**נג'אנדו מוואנגי** (באנגלית: **Ng'endo Mwangi**) הייתה הרופאה הראשונה של קניה. בוגרת מכללת סמית' והקולג' לרפואה על אלברט איינשטיין (אנ') בארצות הברית. היא הקימה מרפאות המשרתות אוכלוסייה כפרית גדולה מאוד של שבט המסאי בשנות ה-60 של המאה ה-20.

ביוגרפיה
--------

מוואנגי נולדה כפלורנס מוואנגי בכפר קינו בקיאמבו, אזור ניירובי אשר בקניה, להוריה רהב וואמבוי מוואנגי ומוואנגי מוצ'ירי.

היא למדה בתיכון לורטו לימורו בקניה כחלק מהכיתה הראשונה של בית הספר. מוואנגי זכתה ללמוד בארצות הברית במסגרת מלגה מטעם תוכנית קנדי, תוכנית אשר הוקמה על ידי קנייתי צעיר בשם תום מבויה ב-1959 אשר דחף תלמידים קנייתים מצטיינים ללמוד בארצות הברית.

מוואנגי הפכה לאישה האפריקאית השחורה הראשונה שלמדה במכללת סמית' במסצ'וסטס. היא סיימה את לימודיה במכללת סמית' בשנת 1961, ולאחר מכן הפכה לסטודנטית האפריקאית הראשונה בקולג' לרפואה של אלברט איינשטיין בניו יורק.

כשחזרה לקניה כרופאה מוסמכת, היא עבדה תקופה קצרה בבית החולים הלאומי של קניה ולאחר מכן היא פתחה את המרפאה הראשונה שלה, בעיירה "נהר אתי" אשר ישבה באזור כפרי צחיח דרומית מזרחית לניירובי, שם הייתה הרופאה היחידה, יחד עם צוות של 4 אחיות, שטיפלה בלמעלה מ-300,000 אנשי שבט המסאי. רובם הלכו עשרות קילומטרים ברגל על מנת להגיע לטיפול במרפאתה.

בעקבות הרעב הכבד באפריקה ב-1984–1985 החליטה להקים מרכז רפואי גדול יותר, לשם כך נעזרה בתורמים, בבתה, והתייעצה עם ראשי שבטי המסאי בקניה, עד שבשנת 1987 היא הקימה את המרכז הרפואי רטו בעיירה סולטן חמוד בקניה. המרכז הרפואי הזה כלל 50 מיטות והיה חדשני מאוד לתקופתו.

חברי ברית הסטודנטים השחורים, שמוואנגי הייתה ממייסדיה, במכללת סמית' יזמו מתקנים נוספים בקמפוס, ובשנת 1973 הוקם מרכז התרבות מוואנגי אשר נקרא על שמה. בעת הקמתו המרכז היה ממוקם בלילי הול, אך מאוחר יותר הוא הועבר למרכז דייוויס במכללה.

היא זכתה בתואר כבוד מטעם מכללת סמית' ב-1987.

חיים אישיים
-----------

בתה וומבוי מוואנגי (Wambui Mwangi) סיימה אף היא תואר ראשון במכללת סמית' ודוקטורט מאוניברסיטת פנסילבניה.

מוואנגי נפטרה מסרטן השד ב-1989.

הערות שוליים
------------

1. 1 2  Celebrating Black History Month: Ng'endo Mwangi – Ubuntu Life, www.ubuntu.life (באנגלית)
2. ↑  wanguisummedup, Kenyan Spirit, Kenya Rocks! (באנגלית)
3. ↑  New african, Friends salute Mboya’s American airlifts 50 years ago, New African Magazine, ‏2014-01-28
4. 1 2  Smith College: News Office, www.smith.edu
**ארלט הילו** (בפורטוגזית: Arlete Hilu) , היא אישה ברזילאית שלקחה חלק חשוב בסחר בילדים בשנות ה-70, ה-80 וה-90 במאה ה-20.

ביוגרפיה
--------

הילו נולדה בקוריטיבה שבמדינת פרנה, בבברזיל ב-1945.

הילו עסקה בעריכת דין בכלא של פרנה, למרות שלא הייתה לה הסמכה במקצוע, אך פוטרה ב-1981.

ב-1983 החלטה הילו לעבוד כאפוטרופוס מיוחד לקטינים, והחלה להיות מעורבת בסחר בילדים.

הקף פעילותה
-----------

הילו מכרה ילדים ברזילאים להורים ממדינות רבות בעולם. המדינה שממנה הגיעו הכי הרבה קונים לילדים היא ישראל. מספר הילדים שנמכרו על ידה מוערך בכ-3,000 ילדים.

באותה התקופה המשטרה הברזילאית הייתה אדישה לסחר בילדים ולא אכפה את החוקים. הילו חקרה את הנושא, הכירה אנשים והקימה כנופיה שסחרה בתינוקות והעבירה אותם למדינות רבות בעולם, לכאורה בתהליך של אימוץ בינלאומי.

ארלט עבדה באופן שיטתי ומסודר, וכך עבדה שיטתה של ארלט לסחור בילדים: ראשית, לקוחות היו פונים להילו ומבקשים ממנה להביא להם תינוק, מחיר תינוק היה בין 5000 ל-50,000 דולר. שנית, הייתה מחביאה הילו את התינוקות הרכים אצל חברתה לכנופיה בזמן שהיא מזייפת מסמכי אימוץ. לאחר מכן הייתה מבריחה חלק מן הילדים לפרגוואי במזוודות בתא המטען של הרכב וחלק מן הילדים הייתה מטיסה לישראל או לאזור אחר.

במהלך חודש מרץ 2017 שודר עליה ועל דרכי הפעולה של כנופייתה תחקיר רחב בתוכנית "אבודים" בו לקחו חלק ילדים שנמכרו לישראל. התחקיר נערך בישראל ובברזיל ובמסגרתו מצאה אחת מהנמכרות את אימה הביולוגית.

הערות שוליים
------------

1. 1 2 3  אבודים עונה 9 פרק 2 לצפייה ישירה, רשת, 22 במרץ 2017
2. ↑  Brazil – Arlete Hilu case, PPL
3. ↑  "Eu não sabia do tráfico de bebês", afirma mulher condenada por envolvimento no esquema de adoções ilegais, VOCÊ ESTÁ EM DIÁRIO CATARINENSE
4. ↑  תרגום הכותרת: "קוריטיבה שיכנה פעם קבוצה של סוחרי ילדים", Curitiba já abrigou grupo de traficantes de crianças, Gazeta do Povo, ‏2011-07-16 (ב־Brazilian Portuguese)
**סמל העיר אילת** הוא סמלה הרשמי של העיר אילת ועיריית אילת. הסמל אומץ בינואר 1958.

היסטוריה
--------

בשנת 1958 לקראת ציון עשור לאירוע דגל הדיו, הוכרזה תחרות לעיצוב סמל לעיר אילת. הפרס הראשון שהוצע היה 400 לירות ישראליות. 

לועדת השיפוט של התחרות, שבה ישבו בין השאר ראש המועצה המקומית חנוך ננר, יצחק ורדימון (ממונה מחוז דרום במשרד הפנים) ועוד, הוגשו 41 הצעות על ידי 22 אמנים. 

הסמל הזוכה היה פרי עיצובו של "סטודיו רוטשילד את ליפמן". בפרסים השני והשלישי זכו אליעזר ויספיש ודוד אקשטיין, בהתאמה. מאז משמש הסמל את המועצה המקומית אילת בכל פרסומיה, ולאחר הכרזתה כעיר גם את העירייה. 

בשנים האחרונות נעשה שימוש בסמליל ממותג, הכולל את האות א בתשעה גוונים, לצד שם העיר בעברית ובאנגלית והסמל המקורי מוקטן, ובתחתית הסיסמה לצד הסיסמה "לחיות נכון".

תיאור הסמל
----------

הסמל כולל כמה מרכיבים:

* **ים ועוגן** - מבטאים את היותה של אילת עיר נמל מרכזית.
* **גלגל שיניים**- מסמל את התעשייה והמחצבים.
* **שם העיר**
* **מצודה**- מסמלת את "ערכה הביטחוני בגבול ישראל, ירדן, מצרים וערב הסעודית".

צבעו של הסמל כחול בהיר ורקעו לבן.

### סמליל קו הרקיע

סמליל קו הרקיע אף הוא בצבעי כחול ולבן, והוא כולל כמה מרכיבים:

* הרי אילת המהווים את קו הרקיע של אילת
* ים, בצורה המזכירה מפרץ.
* אוניה
* דולפין קופץ מהמים, המרמז על האטרקציות התיירותיות בעיר (כדוגמת ריף הדולפינים) ומסמל את היותה של אילת עיר תיירותית.
* עוגן - מסמל את הנמל.
* מטוס המסמל את נמל התעופה אילת

הערות שוליים
------------

1. ↑  תגר כותב שזה היה בחגיגות העשור לעיר, אך ידיעות בעיתונים מעידות שזה היה ב-1958
2. ↑  אילת - העיר שלנו, באתר עיריית אילת
**uCoz** היא חברה להפעלת שירות אירוח אתרים בחינם עם מערכת מובנית לניהול תוכן. ניתן להשתמש במודולים של uCoz CMS לבניית אתר אינטרנט מלא, או כפלטפורמת קניות מקוונת, בלוג, אתר אינטרנט רשמי ועוד. נכון ל-10 ביולי 2015, היו יותר ממיליון וחצי אתרים שנוצרו במערכת uCoz וזהו אחד האתרים המובילים למשתמשים דוברי רוסית על פי Alexa Internet.

השירות זמין באנגלית, גרמנית, אזרית, ספרדית, צרפתית, ערבית, הונגרית, רומנית, שוודית, פולנית, פורטוגזית ובגרסה חלקית בעברית, לטבית, אוקראינית וגאורגית. בינואר 2013 הודיעה יאנדקס, מנוע החיפוש הרביעי בגודלו בעולם, על העברת הפרויקט שלה "נארוד" לשרת uCoz. זו הייתה פלטפורמת האירוח השנייה בחינם בגודלה באינטרנט הרוסי והמיזוג הגדיל את נתח השוק של uCoz באופן משמעותי, מכיוון שהחברה כבר הייתה המובילה בשוק לפני המיזוג.המערכת מגובה על ידי קבוצת Mail.ru, יש לה מטה במוסקבה, רוסיה ומשרדים אחרים בסנקט פטרבורג, רוסטוב על הדון, קאזאן וצ'רקאסי, אוקראינה.

ייחוד
-----

בהיותה מערכת SaaS, ל-uCoz תכונות של פלטפורמה מסוג קוד מקור סגור, אך עם זמינות של קובצי סקריפט בצד השרת כמו JavaScript. כמו כן, אין לה זמינות של הפעלת בסיסי נתונים (כל זה אפשרי בקונספט Web 3.0 PaaS), הנתמכת במספר רב של יכולות מערכת מובנות. כמו כן, המערכת תואמת במלואה ל-HTML5 ו-CSS3.

קישורים חיצוניים
----------------

* אתר האינטרנט הרשמי של UCoz (בעברית)

הערות שוליים
------------

1. ↑  Ucoz.com Site Info‏, Alexa Internet
2. ↑  Website rating - uCoz TOP100, top.ucoz.com
3. ↑  Top Sites in Russia - Alexa, www.alexa.com
**אולן ווקר** (באנגלית: **Olene Walker**; ‏15 בנובמבר 1930 - 28 בנובמבר 2015) הייתה פוליטיקאית אמריקאית והאישה היחידה שכיהנה כמושלת יוטה. היא הושבעה לתפקיד המושלת ב-5 בנובמבר 2003, כמה ימים לפני יום הולדתה ה-73. ווקר הייתה חברת המפלגה הרפובליקנית.

ביוגרפיה
--------

אולן ווקר נולדה ב-15 בנובמבר 1930 בשם **אולן סמית'** בעיר אוגדן (אנ'). לאביה קראו תומאס אול (Ole) ולאמה קראו נינה (לבית הדלי). את השכלתה התיכונית רכשה בתיכון "וובר". ווקר קיבלה תואר ראשון, תואר שני, ודוקטורט מאוניברסיטת בריגהאם יאנג, אוניברסיטת סטנפורד ואוניברסיטת יוטה בהתאמה.[דרוש מקור][דרושה הבהרה]

ווקר הייתה חברה בבית המחוקקים של יוטה במשך שמונה שנים. במהלך כהונתה בבית המחוקקים, ווקר שימשה כמצליפה. היא הייתה סגנית מושל יוטה במשך עשור, בשנים 2003-1993. היא ייסדה את קרן החינוך "סולט לייק" והייתה המנהלת שלו. היא הייתה מנהלת המחלקה לפיתוח הקהילתי ביוטה ויושבת ראש NLGA, איגוד מקצועי ללא כוונת רווח של סגני מושלים מכלל ארצות הברית. כמו כן, היא כיהנה בעוד מספר תפקידים פוליטיים זוטרים.

בשנת 2003, מינה נשיא ארצות הברית ג'ורג' ווקר בוש את מושל יוטה מייק לויט (אנ') לתפקיד ראש הסוכנות להגנת הסביבה. לשם כך עזב לויט את תפקידו כמושל, וסגניתו, ווקר, החליפה אותו בתפקיד. היא השלימה את כהונתו וכיהנה עד ה-3 בינואר 2005. זמן קצר לאחר שנבחרה לתפקיד מושלת יוטה, בחרה ווקר בחבר בית המחוקקים של יוטה לשעבר, גייל מקקני לתפקיד סגן המושל. היא הושבעה לתפקיד ב-5 בנובמבר 2003 על ידי נשיאת בית משפט העליון של יוטה, כריסטין דורהאם. ווקר היא האישה הראשונה והיחידה (נכון לגבי 2017) שכיהנה בתפקיד זה.

בשנת 2004 ווקר לא הצליחה להיבחר למועמדת הרפובליקנית למושלות יוטה. במקומה נבחר ג'ון האנטסמן למועדות הרפובליקנית למושלות יוטה. חברי הוועידה הרפובליקנית שבחרו את נציגם למושלות יוטה הגנו על בחירתם בטענה שרבים מהם כבר התחייבו להצביע למועמדים אחרים, שכן ווקר לא כיהנה זמן רב כמושלת יוטה לפני ועידת המפלגה.

האנטסמן הצליח להיבחר למושלות יוטה ברוב של 57% מכלל הקולות, כשהוא מביס את המועמד הדמוקרטי לתפקיד סקוט מת'סון הבן.

בשנת 2012 ווקר הקימה את מכון מחקר על שמה העוסק בפוליטיקה ובשירות ציבורי באוניברסיטת וובר.

ווקר הייתה נשואה למיירון ווקר, להם היו שבעה ילדים. היא השתייכה לכנסייה המורמונית.

אולן ווקר מתה ממוות טבעי בסולט לייק סיטי ב-28 בנובמבר 2015.

ראו גם
------

* פוליטיקה של ארצות הברית

קישורים חיצוניים
----------------

* ווקר, באתר אוניברסיטת וובר (באנגלית)
* אולן ווקר, באתר NNDB (באנגלית)
* אולן ווקר, באתר "Find a Grave" (באנגלית)

הערות שוליים
------------

1. ↑  "Current Biography Yearbook"
2. ↑  Olene Walker is Sworn into Office as the First Female Governor of Utah
3. ↑  GOP selects Huntsman, Karras
4. ↑  "Walker Institute - Weber State University"
5. ↑  "Olene Walker: A Utah original and pioneer is gone"

| מושלי יוטה יוטהיוטה |
| --- |
| 

|  |  |
| --- | --- |
| היבר מאנינג ולס • ג'ון כריסטופר קטלר • ויליאם ספריי • סיימון במברגר • צ'ארלס ר. מייבי • ג'ורג' דרן • הנרי בלאד • הרברט מאו • ג'. בראקן לי • ג'ורג' דיואי קלייד • קאל רמפטון • סקוט מת'סון • נורמן בנגרטר • מייק ליוויט • אולן ווקר • ג'ון האנטסמן • גארי הרברט • ספנסר קוקס |  |

 |


|  |  |
| --- | --- |
| בקרת זהויות עריכת הנתון בוויקינתונים | 
* GND: 1192348486
* LCCN: nr2003041477
* SNAC: w6sk29wz
* VIAF: 76263484
* WorldCat: lccn-nr2003041477

 |
**מכון אדלר בישראל** הוא מרכז טיפולי המאוגד כעמותה ללא כוונת רווח שמטרתו להנחיל וליישם בחברה פילוסופיית חיים המבוססת על גישתו של אלפרד אדלר, פסיכולוגיה אינדיבידואלית, המשלבת רעיונות מתחום הפסיכולוגיה החברתית, ההומניסטית והמערכתית. המכון הוא אחד ממספר רב של מכוני אדלר בעולם והגדול שבהם ומנוהל על ידי יו"ר המכון ד"ר עו"ד עמוס גבריאלי מינואר 2021 ומנכ"לית המכון אירית צביאלי אפרת ממרץ 2022.

היסטוריה
--------

סמל המכון עד 2022
ניצניה של רשת המכונים העולמית החלו בקהילת אנשי מקצוע שהתעניינו בתורתו של אדלר בעירו וינה בתקופה שלפני מלחמת העולם הראשונה, ולאחריה הוקמו מספר קהילות כאלו בשנות ה-20 של המאה ה-20 ובתחילת שנות ה-30 של המאה ה-20 בגרמניה, אנגליה, ארצות הברית ועוד, בעקבות ביקורים והרצאות של אלפרד אדלר שעוררו עניין ויצרו קבוצות אנשי טיפול שעסקו בנושא. לאחר מותו של אדלר ב-1937 המשיכה בתו אלכסנדרה בפעילות זו. בתקופה זו ובמהלך מלחמת העולם השנייה עבר מרכז הפעילות העולמי מאירופה לארצות הברית. ב-1952 נוסד מוסד אדלר מחדש, בשם "האגודה העולמית לפסיכולוגיה אינדיבידואלית". מאז נוסדו מכוני טיפול והכשרה על שם אדלר בכל רחבי העולם המערבי.

המכון הוקם בישראל ב-1963, על ידי קבוצת פסיכולוגים, אנשי חינוך ועובדים סוציאליים ובראשם פרופ' רודולף דרייקורס, תלמידו של אדלר. המכון יסד בישראל את בית הספר להורים והיה הראשון בארץ בתחום הדרכת הורים והנחיית קבוצות.

פעילות המכון בישראל
-------------------

המכון עוסק במספר תחומים ופעילויות הממוקדים בקשרי קהילה ומשפחה:

* בית הספר להורים
* קבוצות זוגיות
* קבוצות לגיל המבוגר (סבאות מודרנית)
* עבודה עם אנשי חינוך
* איזון עבודה משפחה - לארגונים תומכי משפחה
* קליניקה לטיפול זוגי, פרטני ומשפחתי

במקביל מתקיימים במכון לימודי תעודה והכשרה מקצועית בתחום הנחיית קבוצות (הורים, זוגיות, הגיל השלישי), הדרכת הורים, טיפול משפחתי וזוגי, פסיכותרפיה פרטנית, אימון אישי, וייעוץ ארגוני אדלריאני.

המכון מקיים מאז שנת 2005 כנס שנתי בנושא הפסיכולוגיה האדלריאנית שמושך משתתפים מרחבי העולם.

המכון שוכן בכפר סבא (עד 2013 שכן בהרצליה), ויש לו שלוחות בחיפה, בירושלים ובראשון לציון.

לקריאה נוספת
------------

* רודולף דרייקורס, ויקי סולץ, **ילדים: האתגר**, הוצאת יבנה.

ראו גם
------

* תוכנית הדרי"ם
* מודל אפר"ת

קישורים חיצוניים
----------------

* אתר האינטרנט הרשמי של מכון אדלר
* מכון אדלר, ברשת החברתית פייסבוק
* מצגות וקטעי עיתונות על מכון אדלר
* בלוג על מכון אדלר
* אתר האגודה העולמית לפסיכולוגיה אינדיבידואלית
* מכון אדלר, באתר "גיידסטאר ישראל"

הערות שוליים
------------

1. ↑  היסטוריה של האגודה האמריקנית לפסיכולוגיה אינדיבידואלית, באתר האגודה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007466714205171
* VIAF: 298754179
* WorldCat: viaf-298754179

 |
**יהודה בן עטר** (נולד ב-1964) הוא קצין משטרה בדרגת ניצב, המכהן כראש אגף התנועה במשטרת ישראל.

ביוגרפיה
--------

בן עטר גדל בשכונת רמת אליהו בראשון לציון. התגייס למשמר הגבול, עבר קורס קצינים ושירת במגוון תפקידי פיקוד. ב-1999 עבר למשטרה הכחולה, שימש מפקד זרוע מבצעית במנהלת תיאום פעולות אכיפה. ב-2008 מונה למפקד יחידת אתג"ר, לאחר מכן שירת כסגן מפקד מרחב השפלה ובאוגוסט 2013 מונה למפקד המרחב. ב-2016 מונה לראש מנהלת הרכבת הקלה. שימש סגן ראש אגף התנועה. במאי 2022 הועלה לדרגת ניצב ומונה לראש אגף התנועה.

בעל תואר ראשון במזרחנות ותואר שני במנהל עסקים. נשוי ואב לשלושה. מתגורר ברחובות.

קישורים חיצוניים
----------------

* מפקד מרחב שפלה: תנ"צ יהודה בן עטר, באתר משטרת ישראל

| ראשי אגף התנועה של משטרת ישראל |
| --- |
| 

|  |
| --- |
| יעקב גנות (1997–2001) • יעקב רז (2001–2004) • שחר איילון (2004–2007) • אבי בן-חמו (2007–2011) • ברונו שטיין (2011–2013) • משה אדרי (2013–2014) • ירון בארי (2015–2016) • דורון ידיד (2016–2019) • אבי אדרי (2019–2020) • אלון אריה (2022–2022) • יהודה בן עטר (מ-2022) |

 |
פירוש נוסף ערך זה עוסק בסוג של מחלה. אם התכוונתם לסוג של צמח, ראו שנית (סוג).

**שָׁנִית** (בלועזית: **סקרלטינה**, **Scarlatina**) היא מחלה המתאפיינת באדמומיות בעור. הגורם למחלה הוא מין של החיידק *Streptococcus* מהמין *Streptococcus pyogenes*.

מקור שם המחלה הוא בצבע השני, כאות לאדמומיות העור האופיינית למחלה. גם בשפות אחרות נגזר שם המחלה משם צבע השני. בלטינית ובשפות אירופאיות רבות השורש המדובר הוא **Scarlet**, ומכאן נגזר שם המחלה בשפות אלה - למשל, Scarlet fever ("קדחת שנית") באנגלית.

תסמיני המחלה
------------

פריחה בעקבות מחלת השנית
* חום גבוה שעלול להגיע ל-40°
* עייפות
* יובש בגרון
* כאבי ראש
* בחילות ו/או הקאות
* כאבי בטן
* שלשולים
* אדמומיות בלחיים וחיוורון סביב השפתיים
* בלוטות לימפה מוגדלות
* לשון בגוון אדום עז
* פריחה בכל הגוף אשר מתפתחת בהדרגתיות כעבור 12–48 שעות מתחילת הופעת התסמינים הראשונים במיוחד באזור בית השחי, האוזניים ובית החזה.

המחלה מידבקת מאוד ויכולה להימשך למעלה משבוע. סימני סיום המחלה מתבטאים בגלדים על-פני הידיים וכפות הרגליים, הנעלמים אחרי האדמומיות בעור. בזמן המחלה נוצרים נוגדנים המונעים הדבקות חוזרת.

טיפול במחלה
-----------

לשון בגוון אדום עז - אחד מתסמיני המחלה
מלבד הטיפול בשלשולים ובהתייבשויות, הנגרמים כתוצאה מהמחלה, הטיפול במחלה עצמה הוא באמצעות פניצילין ותרופות אנטיביוטיות דומות כגון האריתרומיצין והקלינדמיצין.

בעבר נמשכה המחלה חודשים. את הירידה במשך המחלה ניתן לייחס לאנטיביוטיקה וכן להתפתחות זנים פחות אלימים של החיידק במרוצת הדורות. באנגלית קיימת הבחנה בין המחלה הקדומה והקשה (**Scarlet fever**) ובין צורתה הנוכחית (**Scarlatina**).

אבחנה מבדלת
-----------

במקרים רבים נדרש להבדיל בין מחלה זו לקדחת דמוית-שנית של המזרח הרחוק, מחלה זיהומית אשר זוהתה לראשונה בשנת 1950 ברוסיה. כתוצאה מן הדמיון הרב בין הביטוי הקליני של שתי מחלות אלו, עלתה הסברה כי גם זו מקורה בזיהום סטרפטוקוקי. כיום ידוע שהגורם הוא חיידק הגרם שלילי *Yersinia pseudotuberculosis*.

הדבקה וחיסון
------------

המחלה נפוצה בעיקר בקרב ילדים בני שנתיים עד 15. ההדבקה נגרמת בעיקר על ידי שאיפת אוויר שנושא את החיידקים אבל גם על ידי מגע עורי או עם עצמים המועדים להיות נושאים או מדגרות להתפתחות חיידקים. נמצא שבגיל עשר כ-80% מכלל אוכלוסייה זו כבר נושאים את הנוגדנים למחולל המחלה.

טרם נמצא חיסון יעיל כנגד המחלה, בעיקר בגלל אי ההצלחה לפתח נסיוב שיענה על הדרישות המדעיות המקובלות של אישור תרופות.

ראו גם
------

* המחלה החמישית

קישורים חיצוניים
----------------

ויקישיתוף מדיה וקבצים בנושא **שנית** בוויקישיתוף
* הערך שנית, באתר InfoMed
* הכל על שנית, באתר שירותי בריאות כללית
* מחלת הילדים הקטלנית שעושה קאמבק, באתר וואלה!‏, 30 בנובמבר 2017
* שנית, באתר אנציקלופדיה בריטניקה (באנגלית)
* סקרלטינה, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560598605171
* BnF: cb124935243 (data)
* GND: 4395395-5
* LCCN: sh85118023
* NDL: 00572113
* NKC: ph915571

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.


1. ↑  שָׁנִית במילון רפואה (תשנ"ט), באתר האקדמיה ללשון העברית